מבצע יד ארוכה

מבצע יד ארוכה היה מבצע צבאי של חיל האוויר הישראלי בסיוע אגף המודיעין במסגרת מלחמת חרבות ברזל שבו בוצעה הפצצה אווירית על מחסני אמל"ח, מאגרי נפט, תחנות כוח ויעדים צבאיים נוספים של החות'ים בעיר הנמל אל-חודיידה שבתימן. המתקפה התרחשה ב-20 ביולי 2024 בשעה 18:00 בערב, יום לאחר שכטב"ם ששוגר מתימן התפוצץ במרכז תל אביב וגרם להרג של אדם אחד ולעשרה פצועים. התקיפה בוצעה באמצעות מבנה מטוסי קרב ומטוסי ביון בליווי מטוס לתדלוק אווירי.

התקיפה האווירית הייתה הפעם הראשונה שבה ישראל תקפה בתימן, במרחק של 1,800 קילומטרים, והיא התקיפה השנייה הכי רחוקה שביצע חיל האוויר הישראלי (אחרי מבצע רגל עץ).

== רקע ==

החות'ים הם ארגון טרור אסלאמיסטי שיעי-זיידי הפועל בצפון-מערב תימן, בשיתוף פעולה מלא עם איראן וכשליחה בתימן. הקבוצה נחשבת לארגון טרור על ידי ארצות הברית, איחוד האמירויות הערביות ומדינות נוספות. הקבוצה קראה להשמדת ישראל וארצות הברית. התנועה מתנגדת לממשלת תימן הפורמלית ושולטת מאז 2014 בשטח נרחב לאורך ים סוף.

מאז תחילת מלחמת חרבות ברזל, שפרצה בעקבות מתקפות חמאס על ישראל ב-7 באוקטובר 2023, החלו החות'ים לסייע לחמאס ולשגר טילים וכטב"מים לעבר ישראל. בנוסף תקפו החות'ים ספינות בין-לאומיות בים סוף במעשים שהוגדרו כפשעים בין-לאומיים ואף הביאו לתגובה צבאית נגדם ממספר מדינות. בינואר 2024 קיבלה מועצת הביטחון של האו"ם את החלטה 2722, המגנה את מתקפות החות'ים. מבצע שומר השגשוג בהובלת ארצות הברית החל להגן על הספנות בים סוף. מאז 12 בינואר הובילו ארצות הברית ובריטניה תקיפות אוויריות וטילים נגד החות'ים, בעוד מדינות אחרות סיירו באופן עצמאי במים הסמוכים לתימן, ותקפו כלי שיט של החות'ים בים סוף.

=== תקיפת הכטב"ם בתל אביב ===
<div style="width: auto; float:left; clear:left;">
<gallery mode="packed" heights="175" widths="100">
קובץ:Building in Tel Aviv that was damaged by Houthi drone attack.jpg|בניין בתל אביב שנפגע ממתקפת מל"ט חות'י
קובץ:Building in Tel Aviv that was damaged by Houthi drone attack (cropped).jpg|תקריב
</gallery>
</div>לפי ערוץ אל-ערביה, ב-19 ביולי 2024 צבא ארצות הברית יירט טיל בליסטי, מספר כטב"מים על הקרקע ושלושה כטב"מים באוויר. אולם כטב"מ רביעי הספיק לחמוק. הוא חדר לישראל והתפוצץ ברחוב בן יהודה בתל אביב.<ref></ref> בפיצוץ נהרג אדם אחד, יבגני פרדר.<ref></ref> בנוסף, פונו עשרה פצועים קל. הפיצוץ גרם נזק לרחוב ולחנות<ref name=":02"></ref> ובעקבות ההרס שנגרם הוגשו יותר מ-250 תביעות לקרן פיצויים.<ref></ref> הדובר הצבאי של החות'ים, יחיא סריע, נטל אחריות על השיגור. דובר צה"ל לא אישר את טענתו של סריע, וציין כי החדירה התאפשרה עקב טעויות בזיהוי ויירוט הכטב"ם.<ref name=":02" />

בעקבות ההתקפה יצא חיל האוויר הישראלי למבצע יד ארוכה שבו הופצצו מאגרי נפט, תחנות כוח ויעדים צבאיים של החות'ים בעיר הנמל אל-חודיידה. זו הפעם הראשונה שישראל תקפה בתימן.<ref name=":12"></ref>

== המתקפה ==
[[מפקד חיל האוויר האלוף תומר בר מתדרך את צוות תא השליטה של חיל האוויר לפני המתקפה]]
את התקיפה ביצעו מטוסי קרב מהדגמים F-35I אדיר, F-15 ו-F-16I סופה, מטוסי ביון ובקרה אווירית מדגם "נחשון" מטייסת 122, ומטוסי תדלוק מדגם בואינג 707 "ראם". המטוסים המריאו לתקיפה החל משעה 15:00, באופן מסונכרן ומבסיסים שונים. בדרכם נראו מעל אילת והמשיכו בטיסה בגובה נמוך. המטוסים הגיעו ליעדם בשעה 18:00 לערך לביצוע התקיפה. ההפצצה בוצעה על ידי מטוסי F-15, בעוד מטוסי F-16 הגנו על הכוח ומטוסי F-35 שימשו "לחמקנות פותחת דרך". סביב השעה 20:30 נחת בישראל אחרון המטוסים שהשתתפו במבצע.

לדברי גורמים חות'יים, המתקפה הישראלית פגעה במתקני נפט בנמל העיר אל-חודיידה שבשליטת החות'ים. בתמונות וסרטונים שפורסמו ברשתות החברתיות נראו להבות ועשן האופף את הנמל. גם תחנות כוח נפגעו בתקיפה, דבר שגרם להפסקת חשמל נרחבת בעיר.

צה"ל מסר כי הוא תקף אתרים צבאיים חות'יים באזור הנמל המשמשים למסירה ולאחסנה של נשק. דובר צה"ל מסר כי "תקפנו את מרחב הנמל בשל היותו נתיב אספקה להעברת אמצעי הלחימה האיראניים מאיראן לתימן והוא מהווה מקור כלכלי משמעותי לטרור החות'י. במרחב הנמל תקפנו תשתיות דו-שימושיות לטרור, ביניהם גם תשתיות אנרגיה."

ישראל עדכנה את האמריקאים מבעוד מועד, והחליטה לבצע את התקיפה באור יום.

== בעקבות המתקפה ==

למחרת המתקפה שיגרו החות'ים טיל קרקע-קרקע לעבר ישראל. הטיל יורט בהצלחה על ידי מערך ההגנה האווירית הישראלי באמצעות מערכת חץ 3.

התקיפה גרמה לפגיעה קשה בנמל אל-חודיידה , שנחשב לעורק חיים אסטרטגי וכלכלי של החות'ים, שכן דרכו נכנסות ויוצאות סחורות רבות לתימן, כולל אמצעי לחימה ותחמושת לחות'ים. נכון ל-24 ביולי 2024 טרם כובתה האש בנמל ובמאגרי הנפט שלידו. נכון לאוגוסט 2024 הנמל עדיין מושבת ברובו. ההערכה היא שנזקי התקיפה נאמדים בעשרות מיליוני דולרים.

התקיפה גרמה לביקורת בתימן ובמדינות ערב נגד החות'ים על כך שהם גוררים את תימן למלחמה נגד ישראל, שכתוצאה ממנה, לדבריהם, ייפגעו תימנים רבים שיישלמו את מחיר הנזק הישיר והעקיף של עימות צבאי עם ישראל.

== ראו גם ==

* מעורבות החות'ים במלחמת חרבות ברזל
* המשבר בים סוף
* מבצע רוטב
* מבצע רגל עץ
* מבצע אופרה
==קישורים חיצוניים==

* 
* 

==הערות שוליים==

קטגוריה:מלחמת חרבות ברזל
קטגוריה:חות'ים
קטגוריה:יחסי ישראל–תימן
יד ארוכה
קטגוריה:הפצצות של חיל האוויר הישראלי
קטגוריה:2024 בתימן
קטגוריה:מעורבות החות'ים במלחמת חרבות ברזל